Diari Oficial de la Generalitat Valenciana


Sumari del DOGV 275, del 29-07-1985 (1985/804729)

ORDRE de 19 de juliol de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'immoble situat al carrer Colon, núm. 32, de la ciutat de València.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   275

Data del DOGV
:   29-07-1985

Secció del DOGV
:   ALTRES DISPOSICIONS

Número del document
:   1985/804729


Data del document
:   19-07-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 19 de juliol de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'immoble situat al carrer Colón, núm 32 de la ciutat de València.  
D'acord amb la política d'adquisicions d'edificis per la Generalitat Valenciana, conseqüència de la necessitat que la Institució esmentada té de locals on ubicar les distintes dependències administratives i de les òbvies raons econòmiques que també produeixen aquesta política, escau l'adquisició de l'immoble situat al carrer Colon, núm. 32, de la ciutat de València.  
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del Reglament corresponent, i amb la prèvia valoració tècnica adient, i els informes del Servei de Patrimoni i de la Intervenció General,  
ORDENE:  
Article primer  
S'acorda l'adquisició, mitjançant contractació directa, a títol onerós i en virtut de compra- venda, de l'immoble següent: «Edifici situat a la ciutat de València, carrer Colon, núm. 32. No hi consta el número d'illa de cases, i té: planta baixa, entresòls, primer pis, segon i golfes amb dos pavellons adherits a la façana posterior, que consten de planta baixa i entresòl, sobre el qual hi ha dues galeries descobertes a l'altura del primer pis; i d'hort o jardí annex a aquesta, i que en forma part, que comprén una àrea total de 25.299 pams, equivalents a 1.296'70 m2, dels quals corresponen 11.445 pams, és a dir, 586 m2, a la part edificada, i 13.854 pams, que equivalen a 710'70 m2, al jardí o hort esmentat, i que confronta totalment: per la dreta, eixint, amb la cosa dels hereus del Sr. Camil Llorca, i cosa i terrenys de la Sra. Consol Barceló, que donen al carrer d'Hernan Cortés, separades per una paret mitgera; per l'esquerra, amb coses del Sr. Ramon Rivelles, Sr. Antoni Rostan i Sra. Josefa López; per darrere, amb les dels Srs. Carmel Andrés, Antoni Rostan i Dorotea Blasco» L'habitatge és propietat actualment de la Sra. Emília Puchol i Montis, inscrita en el Registre de la Propietat núm. 3, al volum 535, llibre 9, secció la, de Russafa, foli 25 girat, finca núm. 405, inscripció 4ª.  
Article segon  
L'habitatge és lliure de càrregues i de llogaters, i al corrent dels pagaments corresponents a contribucions i impostos.  
La compra, que necessàriament es formalitzarà en escriptura pública, s'efectuarà per un preu de 125 milions de pessetes (828.096.144).  
Les despeses i els impostos que deriven de la compra esmentada seran abonats segons llei.  
Article tercer  
El Servei de Patrimoni de la Conselleria d'Economia i Hisenda, efectuarà els tràmits necessaris per tal de donar efectivitat al que disposa aquesta Ordre.  
València, 19 de juliol de 1985.  
El Conseller d'Economia i Hisenda,   
ANTONI BIRLANGA I CASANOVA